Liste over norske navnedager

Dette er en liste over norske navnedager sortert etter dato. Navnedagene ble innført i Norge av Almanakkforlaget i 1988. Listen ble revidert og eller korrigert i 1998, 2009, 2014, 2017, 2022 og 2025 og inneholdt i 2017 868 navn, med en svak overvekt av kvinnenavn.Ikkje norsk nok for kalenderen Lista fra 2026 inneholder 480 kvinnenavn, 451 mannsnavn og 5 navn som brukes av begge kjønn (Alex, Ariel, Iman, Isa og Noor). Alle årets dager bortsett fra 1. januar, 29. februar og 25. desember har tilhørende navn. Denne listen er også tilgjengelig sortert etter navn og, for mange av navnene, med begrunnelse for valg av dato.

I dag, . , har  norsk navnedag.

 Dato  Navn  Kommentar 1. januar Ingen navnedag ifølge Almanakkforlaget. Den norske kirke regner 1. nyttårsdag som Jesu navnedag. Se Jesus (navn) for informasjon om navnet. 2. januar Dagfinn og Dagfrid   3. januar Alfred og Alf og Alva  Alva ble tatt inn i listen i 2014. 4. januar Roar og Roger   5. januar Hanna og Hanne  Tidligere navnedag for Edvard nå har han 18. mars 6. januar Aslaug, Aisha, Alex  Aisha og 10 andre arabiske/muslimske navn fikk egen navnedag fra 2017. Åslaug ble i desember 2025 flyttet fra 6. januar til 8. mai. Alex ble tatt inn i listen i desember 2025. 7. januar Eldbjørg og Knut  Eldbjørg etter Eldbjørgdagen (ildbergingsdag) fordi sola snudde, og ilden ikke skulle gjøre skade. Knut etter Knut Lavard, dansk hertug drept denne dagen i 1131.   8. januar Turid og Torfinn   Torfinn etter biskop Torfinn av Hamar som døde denne dagen i 1285. 9. januar Gunnar og Gunn   10. januar Sigmund, Sigrun, Sina  Sina ble tatt inn i kalenderen i 2022. 11. januar Børge og Børre   12. januar Nelly og Nataniel Nelly og Nataniel kom inn på listen i 2014. Før det var det Reinhard og Reinert, men disse ble tatt ut av listen i 2014. De hadde navnedag etter Reinhold fra Köln, en benediktinermunk som hadde oppsyn med kirkebyggingen i Köln; arbeiderne drepte ham i 995 fordi han maste på dem. 13. januar Gisle og Gislaug   14. januar Herbjørn og Herbjørg og Hermine  Herborg ble plusset på i revisjonen fra 1998, men var ikke lenger i listen i 2025. Tidligere navnedag for Felix. Hermine ble tatt inn i kalenderen i 2022. 15. januar Laurits, Laura, Lykke  Lykke ble tatt inn i kalenderen i 2022. 16. januar Hjalmar, Hilmar og Hassan  Hassan og 10 andre arabiske/muslimske navn fikk egen navnedag fra 2017. 17. januar Anton, Tønnes og Tony  Etter Antonius den store, en munk og eneboer som først bodde i en brønn og siden bygde det første kristne klosteret. Han døde i 356.  18. januar Hildur og Hild   19. januar Marius, Margunn, Matheo   Etter perseren Marius, som sammen med hustruen Martha ble martyr i Roma i år 268 fordi de tok seg av fengslede kristne. Matheo ble tatt inn i kalenderen i 2022. 20. januar Fabian, Sebastian og Bastian  I perioden 1989–1998 var det Lina og Line som hadde navnedag 20. januar. Line ble flyttet til 13. mai. Den gamle navnekalenderen fram til 1911 hadde også Fabian og Sebastian. Fabian var pave og ble henrettet med øks i år 250 under Decius's forfølgelse, Sebastian var romersk offiser som ble kristen, martyr ca. år 287 under keiser Diokletian  21. januar Agnes, Agnete, Abdul   Etter Sankt Agnes, som døde som martyr i 304, 13 år gammel, fordi hun nektet å gifte seg med en hedensk stormann. Hun er kyskhetens helgen. Se også Piazza Navona. Abdul ble tatt inn i listen i desember 2025. 22. januar Ivan, Vanja og Vanessa  Vanessa ble tatt inn i listen i 2014. 22. januar var  tidligere navnedag for Vincent, som er Portugals skytshelgen. 23. januar Emil, Emilie og Emma  Emilie ble tatt inn i revisjonen fra 1998. 24. januar Joar, Jarle og Jarl   25. januar Paul og Pål   Denne dagen feires i katolsk tradisjon som Paulus' omvendelsesdag. 26. januar Øystein og Esten   Etter Eystein Erlendsson, som var erkebiskop av Nidaros. Han døde i 1188.   27. januar Gaute og Gry  Gurli ble tatt inn på denne datoen i revisjonen fra 1998, men ble tatt ut igjen i 2014. 28. januar Karl, Karoline, Carlos   Kon Carolus Magnus (Karl den store) døde denne dagen i 814. 29. januar Herdis, Hermod og Hermann  Hermann ble flyttet hit fra 20. oktober i revisjonen i 1998. 30. januar Gunnhild og Gunda   31. januar Idun og Ivar   1. februar Birte og Bjarte   Dagen er katolsk festdag for Brigid av Kildare, Irlands skytshelgen, som døde i 523. 2. februar Jomar, Jostein, Omar, Bianca  Omar og 10 andre arabiske/muslimske navn fikk egen navnedag fra 2017. Bianca ble tatt inn i listen i desember 2025. 3. februar Ansgar, Asgeir, Angelika  Etter Ansgar, Nordens apostel, som døde i 865. Den katolske kirke i Kristiansand er viet hans minne. Angelika ble tatt inn i kalenderen i 2009. 4. februar Veronika og Vera    5. februar Agate og Ågot   Etter Sankt Agatha av Catania, som døde i 251. Hun er skytshelgen for Spania og for Malta, og for sykepleiere. 6. februar Dortea, Dorte, Dominik   Etter den vakre Dorothea, som led martyrdøden i Lilleasia i år 304. Hun er hagedyrkernes skytshelgen. 7. februar Rikard og Rigmor  Navnedag etter Kong Richard av Wessex, som i 772 dro på pilegrimsferd til Roma med to sønner. Han døde i byen Lucca i Toscana. Riborg ble tatt inn på denne datoen i revisjonen fra 1998, men ble tatt ut igjen i 2014.  8. februar Åshild, Åsne, Ådne  Ådne ble tatt inn i kalenderen i 2009. 9. februar Lone, Leikny, Levi  Levi ble tatt inn i listen i 2014. 10. februar Ingfrid og Ingrid   11. februar Ingve og Yngve   12. februar Randi og Ronja  Ronja ble tatt inn i revisjonen fra 1998. Randulf hadde tidligere navnedag denne datoen, men ble i 2014 tatt ut av listen.  13. februar Svanhild og Scott  Scott ble tatt inn i listen i 2014. Svanaug hadde tidligere navnedag denne datoen, men ble tatt ut av listen i 2014. 14. februar Valentin, Valentina  Tidligere var dette også navnedag for Hjørdis og Jardar, men de ble i 2022 flyttet til henholdsvis 17. september og 10. desember. Samtidig ble Valentin og Valentina ble tatt inn i listen. 15. februar Sigbjørn, Silas, Sienna   Etter Sigfrid av England, som var misjonsbiskop i Sverige og som døde ca. år 1045. Han kom først til Olav den hellige i Norge. Sigfred hadde navnedag denne datoen fram til 2025. Silas og Sienna ble tatt inn i listen i desember 2025. 16. februar Julian, Juliane og Jill  Navnedag etter den hellige Juliana, som led martyrdøden i år 305. Hun er skytshelgen for fødende kvinner. Julian ble tatt inn i revisjonen fra 1998.  17. februar Aleksandra, Sandra og Sondre  Aleksandra ble tatt inn i revisjonen fra 1998. 18. februar Frøydis, Frode og Fatima  Fatima og 10 andre arabiske/muslimske navn fikk egen navnedag fra 2017. 19. februar Ella, Elna, Ebba  Ebba ble tatt inn i kalenderen i 2009. 20. februar Halldis og Halldor   21. februar Samuel, Selma og Celine  Celine ble tatt inn i revisjonen fra 1998. 22. februar Tina, Tim, Tilde  Tilde ble tatt inn i kalenderen i 2022. 23. februar Torstein og Torunn   24. februar Mattias, Mattis og Mats   Etter apostelen Mattias, som ble valgt til apostel i stedet for Judas. 25. februar Viktor, Viktoria, Vincent   Etter den hellige Victorin, som var prest i Korint og som på 200-tallet flyktet til Egypt. Han ble brent på bålet under keiser Numerianus. Vincent ble tatt inn i kalenderen i 2022. 26. februar Inger og Ingjerd   Etter den hellige Inger, det vil si den frankiske prinsessen Ingundis (567-585), som var datter av kong Sigebert av Austrasia.   27. februar Leander, Laila og Lill  Leander ble tatt inn i kalenderen i 2009. 28. februar Marina, Maren og Mira  Mira ble tatt inn i listen i 2014. 29. februar  Ingen navnedag, tidligere navnedag for Leander. 1. mars Audny og Audun   2. mars Erna og Ernst   3. mars Gunnbjørg, Gunnveig, Gunnlaug   Navnene er valgt etter minnedagen for Kunigunde av Luxemburg, som var gift med  Henrik av Bayern. Hun døde i 1033, og er skytshelgen for syke barn og gravide. 4. mars Ada, Adrian, Adele  Navnedagen er etter både Pave Hadrian som ble martyr i år 304, og etter Adrian, prins av Ungarn, som ble biskop i Skottland, og ble drept i år 888. Adrian ble tatt inn i revisjonen fra 1998, og Odd ble flyttet til 15. april. Adele ble tatt inn i kalenderen i 2009. 5. mars Patrick og Patricia  St.Patricks dag blir feiret 17. mars og er Irlands nasjonaldag. Patricia ble tatt inn i revisjonen fra 1998. 6. mars Annfrid, Aida, Alida  Alida ble tatt inn i listen i 2022. Dette var tidligere også navnedag for Andor, men dette navnet ble fjernet i 2009 eller senere.  7. mars Arild, Are og Ali  Ali og 10 andre arabiske/muslimske navn fikk egen navnedag fra 2017. 8. mars Beate, Betty og Bettina  Navnedagen er etter den hellige Beata av Sens, som kom til Frankrike sammen med biskop Gyril. Hun ble halshugd i 273. Messen til minne om henne feires nå 6. september i katolsk tradisjon. Bettina ble tatt inn i revisjonen fra 1998.  9. mars Sverre og Sindre   Etter Kong Sverre, som "talte Roma midt imot". Han døde 9. mars 1202. 10. mars Edel og Edle  Etter enkedronning Edel (Ethelreda), som opprettet klosteret i  Ely, England. Hun døde i år 679, jfr 23. juni. 11. mars Edvin og Tale   12. mars Gregor og Gro   Etter pave Gregor den store, som døde 12. mars 604. 13. mars Greta og Grete   14. mars Mathilde, Mette, Mille   Etter den hellige Mathilde, dronning gift med Henrik I av Sachsen. Hun døde 14. mars 968. Mille ble tatt inn i kalenderen i 2009. 15. mars Christel, Christer og Chris  Chris ble tatt inn i revisjonen fra 1998. 16. mars Gudmund og Gudny   Etter Gudmund i Holar, Gudmund Arasson, islandsk biskop som rømte til Nidaros både i 1214 og i 1222.  17. mars Gjertrud og Trude   På denne datoen feires fra gammelt av gjertrudsdagen, gjertrudsmesse, til minne om Gertrude av Nivelles som var kongsdatter og abbedisse. Hun døde i 664 og er de reisendes og gartneres skytshelgen.  18. mars Aleksander, Sander og Edvard  Navnedagen er etter den hellige Alexander, biskop av Jerusalem, som døde ca. år 251. Han minnes ellers den 16. mai. Sander ble tatt inn i revisjonen fra 1998. 19. mars Josef, Josefine, Joel   Etter den katolske minnedagen for Josef, Jesu fosterfar. Han er skytshelgen for snekkere, tømmermenn, vedhoggere og gravere. Joel ble tatt inn i kalenderen i 2022. 20. mars Joakim og Kim    21. mars Bendik, Bengt og Bent  Etter den hellige Benedikt av Nursia som grunnla benediktinerordenen. Etter tradisjonen døde han i Monte Cassino den 21. mars 547. Han feires den 14. mars i den ortodokse kirke og 11. juli i den katolske kirke. 22. mars Paula og Pauline   Etter biskop Paul av Narbonne i Frankrike, som døde i år 290. 23. mars Gerda og Gerd   24. mars Ulrikke og Rikke   25. mars Maria, Marie og Mari   Dagen kalles fra gammelt av marimesse eller Maria budskapsdag, til minne om da engelen Gabriel fortalte Maria at hun skulle bli mor til Frelseren. Minnedagen er lagt til denne dagen fordi det nå er ni måneder til jul. 26. mars Gabriel og Glenn   Festdag for erkeengelen Gabriel     27. mars Rudolf og Rudi   28. mars Åsta og Åste   29. mars Jonas og Jonatan  Etter den hellige Jonas, som døde som martyr i Persia år 327 under den grusomme Sjahpur II av Persia. 30. mars Holger, Olga, Olai  Olai ble tatt inn i kalenderen i 2022. 31. mars Vebjørn, Vegard   1. april Aron, Arve og Arvid  Aron ble tatt inn i revisjonen fra 1998. 2. april Sigvard og Sivert   3. april Gunnvald og Gunvor   4. april Nanna, Nancy og Nina  Nina ble flyttet hit fra 1. juni i revisjonen fra 1998. 5. april Irene, Eirin og Eiril  Navnedagen er etter den hellige Irene, som døde i år 304. Eiril ble tatt inn i revisjonen fra 1998. 6. april Åsmund og Asmund  Navnedagen markerer fødselsdagen til Aasmund Olavsson Vinje, som var født 6. april 1818.   7. april Oddveig og Oddvin   8. april Asle, Atle, Ava  Ava ble tatt inn i listen i desember 2025. 9. april Rannveig og Rønnaug   10. april Ingvald og Ingveig   11. april Ylva og Ulf   12. april Julius og Julie   Navnedagen er etter pave Julius I, som døde i 352. 13. april Asta og Astrid   14. april Ellinor, Nora, Noah  Noah ble tatt inn i kalenderen i 2009. 15. april Oda, Odin og Odd  Oda ble tatt inn i revisjonen fra 1998. Odd ble flyttet hit fra 4. mars. Ove ble flyttet til 30. oktober. 16. april Magnus, Mons og Mohammad  Etter den hellige Magnus Erlendsson. Magnus Orknøyjarl, som ble drept av sin fetter Håkon Pålsson den 16. april 1115. Han ble gravlagt i Kirkwall, og er skytshelgen for Orknøyene og for fiskere og fiskehandlere. Han er den eneste norske helgen med pavelig anerkjennelse. Mohammad og 10 andre arabiske/muslimske navn fikk egen navnedag fra 2017. 17. april Elise, Else og Elsa   18. april Eilen og Eilert   Navnedagen skyldes navnelikhet med den hellige Eleutherius, som etter sagnet var biskop i Illyria rundt år 138 og som har katolsk minnedag den 18. april. 19. april Arnfinn, Arnstein, Alvin   20. april Kjellaug og Kjellrun 21. april Jeanette, Jannike, Jessica  Jessica ble tatt inn i kalenderen i 2009. 22. april Oddgeir og Oddny   23. april Georg, Jørgen og Jørn   Etter den hellige Georg, ridder i keiser Diokletians livvakt, som ble halshugget i år 303. Han er skytshelgen for  England,  Venezia, Genova, Portugal, Hellas, Russland og Catalonia og for soldater og speidere, hester og håndverkere, mot pest og spedalskhet. Han er en av de fjorten nødhjelperne.   24. april Albert, Olaug, Olivia  Etter Albertus Magnus, en tysk filosof og dominikanermunk som døde i 1280. Hans minnedag er nå 15. november. Olivia ble tatt inn i kalenderen i 2009. 25. april Markus, Mark, Marco  Etter den katolske festdagen for evangelisten Markus, som er skytshelgen for Egypt og Venezia, for murere, bygningsarbeidere, og for fanger. Marco ble tatt inn i kalenderen i 2022. 26. april Terese, Tea, Telma   Etter minnedagen for den hellige Teresa av Avila, som grunnla 17 nye klostre. Hun døde i 1582. Hun feires også 15. oktober. Telma ble tatt inn i listen i desember 2025. 27. april Charles, Charlotte og Lotte  28. april Vivi, Vivian og Viljar  Navnedagen etter likhet med Vitalis, en av de tidlige kristne martyrer. Han ble pint ihjel under keiser Nero i år 60. Viljar ble tatt inn i listen i 2014. 29. april Toralf og Torolf 30. april Gina og Gitte   1. mai Filip, Valborg, Filippa  Etter Walburga, en engelsk kongsdatter som ble abbedisse i et tysk kloster, og som døde i år 779. Hun ble feiret som vernehelgen for grøde; feiringen ble blandet sammen med gamle hedenske skikker til vårfeiring. Filip ble valgt etter apostelen Filip, som feires både 1. mai og 3. mai. Filippa ble tatt inn i kalenderen i 2022. 2. mai Åsa og Åse   3. mai Gjermund og Gøril 4. mai Monika, Mona, Milla   Etter Monika, kirkefaderen Augustins mor. Hun feires både 4. mai og 27. august i katolsk tradisjon. Milla ble tatt inn i kalenderen i 2022. 5. mai Nicole, Noel, Noor   Navnedagen ble trolig valgt på grunn av navnelikhet til Godehard av Hildesheim, en tysk klosterleder som døde i år 1038 og som har katolsk minnedag 5. mai. Gullborg hadde navnedag denne datoen fram til 2025. Gudbrand ble i desember 2025 flyttet fra 5. mai til 6. mai. Nicole, Noel og Noor ble tatt inn i listen i desember 2025. 6. mai Guri, Gyri, Gudbrand  Gudbrand ble i desember 2025 flyttet fra 5. mai til 6. mai. 7. mai Maia, Mai og Maiken   8. mai Åge, Åke, Åslaug  Åslaug ble i desember 2025 flyttet fra 6. januar til 8. mai. 9. mai Kasper, Jesper, Kaspian  Kaspian ble tatt inn i listen i desember 2025. 10. mai Asbjørg, Asbjørn og Espen  11. mai Magda, Malvin, Madelen  Madelen ble tatt inn i kalenderen i 2009. 12. mai Normann og Norvald 13. mai Linda, Line og Linn  Line ble flyttet hit fra 20. januar i revisjonen fra 1998. 14. mai Kristian, Kristen og Karsten   Navnedagen etter det som ble kalt Christiansdag i Danmark  etter kongen Christian 10 som ble innsatt denne dagen i 1912   15. mai Hallvard og Halvor   Etter hallvardsmesse, ’hallsok’: Hallvard Vebjørnsson fra Lier, født i 1020. Han ble drept med pileskudd og senket i fjorden i 1043 da han ville berge en gravid kvinne fra overfall. St.Hallvard er Oslos og de forfulgtes skytshelgen.  16. mai Sara, Siren og Samira  Samira og 10 andre arabiske/muslimske navn fikk egen navnedag fra 2017. 17. mai Harald og Ragnhild   Navnedagen ble fastsatt for å hedre Kong Olav Vs sønn og eldste datter, som symbol for grunnlovsdagen 17. mai. da Norge igjen ble et selvstendig kongerike. 18. mai Eirik, Erik og Erika   Etter eriksmesse: Erik Jedvardsson, Erik IX, ble drept i Uppsala av den danske prins Magnus i 1160. Han er Sveriges skytshelgen.   19. mai Torjus, Torje og Truls  Torje ble tatt inn i revisjonen fra 1998. 20. mai Bjørnar og Bror  Bjørn-navnene etter samme navnebetydning som Bernhard. Dagen er minnedag for den hellige Bernardin av Siena, folketaler død 1444. Han er skytshelgen for ull-vevere. Bror ble tatt inn i listen i 2014. Bjørnhild hadde tidligere navnedag denne datoen, men ble i 2014 tatt ut av listen.  21. mai Helene, Ellen og Eli   Etter Helene, svensk helgen fra 1100-tallet = Elin av Skövde, som etter en pilegrimsreise ble myrdet på vei til kirken på grunn av falske anklager. 22. mai Henning og Henny   Etter biskop Henning av Åbo, som døde i 1367.  23. mai Oddleif og Oddlaug   24. mai Ester og Iris   Etter Ester fra Esters bok i Bibelen, dronning i Persia som befridde jødene. 25. mai Ragna og Ragnar   26. mai Annbjørg, Annlaug, Anneli  Anneli ble tatt inn i kalenderen i 2009. 27. mai Katinka, Cato og Carmen  Carmen ble tatt inn i listen i 2014. 28. mai Vilhelm, William og Willy   Fra det gamle ’Vilhelmsføre’ Navnedagen er etter Vilhelm av Aquitania (Vilhelm av Gellone), han kunne gå gjennom ild uten skade, da han døde 28. mai 812 ringte alle klostrets klokker av seg selv. 29. mai Magnar, Magnhild, Mario   Etter den tidligere navnedagen for Maximus, som har samme betydning som Magn- på norrønt, det vil si "Den store". Maximinus var biskop i Trier på 300-tallet. Det ble sagt at på vei til Rom møtte han en bjørn, roet den ned og red på den inn i byen. Mario ble tatt inn i kalenderen i 2022. 30. mai Gard og Geir  31. mai Pernille og Preben   Etter den hellige Petronilla, pilegrimers skytshelgen. 1. juni June og Juni  I perioden 1989–1998 var det Nina og Njål. June ble flyttet hit fra 26. juni i revisjonen fra 1998. Nina ble flyttet til 4. april og Njål til 5. september. 2. juni Runa, Runar og Rune   3. juni Rasmus, Rakel, Rafael   Minnedag for Erasmus, også kalt Elmo, som var biskop i Antiokia og ble martyr i 303. Han er opphavet til begrepet St.Elms-ild, som betegner et glimt i skipets mastetopp som varsler storm på havet. Man påkalte St. Elmo som vern mot uværet. Han var sjøfarernes skytshelgen, og også skytshelgen for enker og foreldreløse. I norske primstaver kalles dagen Rasmusdagen eller Skoklefall; både 2. og 3.mai har vært brukt. Rafael ble tatt inn i listen i desember 2025. 4. juni Heidi, Heid, Helmer  Heid ble tatt inn i revisjonen fra 1998. Heine ble flyttet til 20. oktober. Helmer ble tatt inn i listen i desember 2025. 5. juni Torbjørg, Torbjørn og Torben   6. juni Gustav og Gyda   7. juni Robert og Robin   8. juni Renate og René   9. juni Kolbjørn, Kassandra   På primstaven markeres dagen med symbolet «Kolbjørn med laksen». I katolsk tradisjon kalles dagen også columbamesse, etter Columba av Iona, en klostergrunnlegger og skald som tok vare på skaldetradisjoner og som bodde i 34 år på øya i de Indre Hebridene. Han døde i år 597, og er kjent som Irlands og Skottlands apostel. Kolbjørn er den norske formen av navnet. Kolbein hadde tidligere navnedag denne dagen, men ble fjernet i 2009 eller senere. Kassandra ble tatt inn i kalenderen i 2022. 10. juni Ingolf og Ingunn  11. juni Borgar, Bjørge og Bjørg  Borgar ble flyttet hit fra 26. oktober i revisjonen fra 1998. 12. juni Sigfrid, Sigrid og Siri   13. juni Tone, Tonje og Tanja  Navnedagen er etter Antonius fra Padova, som er nasjonalhelgen for Portugal, skytshelgen for sjøfolk og fanger, og vanligvis avbildes med barn i armene. Tone ble flyttet hit fra 2. november i revisjonen fra 1998. 14. juni Erlend, Erland, Erle  Erle ble tatt inn i kalenderen i 2009. 15. juni Vigdis, Viggo, Vilja   Etter navnelikhet med Vitus, helgen som led martyrdøden under Diokletians forfølgelser. Han var en av de fjorten nødhjelpere og kunne hjelpe barn og unge mot epilepsi og kramper. Vilja ble tatt inn i kalenderen i 2022. 16. juni Torhild, Toril og Tiril  Tiril ble tatt inn i revisjonen fra 1998. 17. juni Botolv og Bodil   Etter Botolf av Icanho (i Suffolk) død 680, lærd klostergrunnlegger i ’Botolps Town’= Boston England  18. juni Bjarne og Bjørn   19. juni Erling, Elling, Ellie   20. juni Sølve og Sølvi  Salve ble tatt inn på denne datoen i revisjonen fra 1998, men ble tatt ut igjen i 2014. Navnedagen etter pave Sylverius død 537, 21. juni Agnar, Annar og Ahmed  Ahmed og 10 andre arabiske/muslimske navn fikk egen navnedag fra 2017. 22. juni Håkon og Maud   Navnedagen ble valgt fordi Kong Haakon VII og Dronning Maud denne dagen i 1906 ble kronet i Nidarosdomen. 23. juni Elfrid, Eldrid, Elliot   Etter Ethelreda, enkedronning som opprettet det berømte klosteret i Ely, England. Hun døde i år 679.  jfr 10. mars. 24. juni Johannes, Jon og Hans   Jonsvaka, jonsmesse, sankthans: minnedagen for døperen Johannes, helligdag i Sverige, og Finland. Navnene Jon og Hans er varianter av Johannes. 25. juni Jørund og Jorunn   26. juni Jenny, Jonny og Jennifer  Etter Johannes som led martyrdøden i 362. Dagen ble feiret som helligdag like til 1772. June ble flyttet herfra til 1. juni i revisjonen fra 1998. Jennifer ble tatt inn i listen i 2014. 27. juni Aina, Ina og Ine  Ine ble tatt inn i revisjonen fra 1998. 28. juni Lea, Leo og Leon  Lea ble tatt inn i revisjonen fra 1998. 29. juni Peter, Petter og Per   Etter Persok på primstaven,  apostelen Peters dag, feires sammen med apostelen Paulus; jfr 1.august. 30. juni Solbjørg, Solgunn, Sol  Sol ble tatt inn i kalenderen i 2022. 1. juli Ask og Embla  I perioden 1989–1998 var det Arnhild og Arnljot. Arnhild ble flyttet til 4. august og Arnljot til 1. desember. 2. juli Kjartan og Kjellfrid 3. juli Andrea, Andrine og André  Andrine ble tatt inn i revisjonen fra 1998. 4. juli Ulrik og Ulla   5. juli Mirjam, Mina, Michelle  Michelle ble tatt inn i kalenderen i 2009. 6. juli Torgrim og Torgunn 7. juli Håvard, Hulda, Hussein  Hussein ble tatt inn i listen i desember 2025. 8. juli Sunniva, Synnøve og Synne   Dagen feires fra gammelt av som seljumannamesse til minne om irske St.Sunniva, Bergens skytshelgen, som rømte fra hedensk tvangsgiftermål og drev i land på Selje ca. 950.  9. juli Gøran, Jøran og Ørjan  Jøran ble tatt inn i revisjonen fra 1998. 10. juli Anita, Anja og Amina  Amina og 10 andre arabiske/muslimske navn fikk egen navnedag fra 2017. 11. juli Kjetil og Kjell   12. juli Elias, Eldar, Elida  Elida ble tatt inn i kalenderen i 2009. 13. juli Mildrid, Melissa, Mia  Navnedagen er etter  Mildred (Mildrida), en engelsk abbedisse i Minster på Isle of Thanet i Kent, død ca. år 700. Melissa ble tatt inn i revisjonen fra 1998.  14. juli Solfrid, Solrun, Frøya  Frøya ble tatt inn i kalenderen i 2022. 15. juli Oddmund og Oddrun 16. juli Susanne, Sanna, Saga   - etter den hellige Susanna, en martyr og helgen fra Dalmatia. Hun skal ha vært datter til den hellige Gabinus av Roma og niese til pave Caius. Hun ble halshogd i Roma i 295 under keiser Diokletian. Saga ble tatt inn i kalenderen i 2022. 17. juli Guttorm og Gorm   18. juli Arnulf og Ørnulf   19. juli Gerhard og Gjert 20. juli Margareta, Margit og Marit   Etter primstavens margretemesse, som feires til minne om Margareta av Antiokia, som ble halshugget av hærfører Olymbrias i år 307 etter at hun avslo hans frieri på grunn av sin tro. Hun er skytshelgen for fødende kvinner. 21. juli Johanne, Janne og Jane   22. juli Malene, Malin og Mali   Fra primstavens magdalimesse, Maria Magdalenas dag. 23. juli Brita, Brit og Britt  Britt ble tatt inn i revisjonen fra 1998.  Navnedagen er etter den hellige Birgitta av Vadstena, 1303–1373, skytshelgen for Sverige og for pilegrimer, for leger og for en fredelig død,  en av Europas Vernehelgener  24. juli Kristine, Kristin og Kristi   Etter Kristina (Christina) av Bolsena, som led martyrdøden som ungjente i 304 fordi hun knuste avgudsbilder og delte ut gullet til fattige. 25. juli Jakob, Jack og Jim   På primstaven er denne datoen markert som jakobsmesse eller Jakob våthatt, etter apostelen Jakob, skytshelgen for Spania. På spansk kalles han Santiago, som betyr den hellige Iago.   26. juli Anna, Anne og Ane   Etter den katolske festdagen for Anna (og Joakim), jomfru Marias foreldre. 27. juli Marita og Rita   28. juli Reidar og Reidun   29. juli Olav, Ola og Ole  Navnedagen er fra Olsok, minnedagen for Olav den helliges død på Stiklestad i 1030. Ole ble tatt inn i revisjonen fra 1998. 30. juli Aurora, Audhild og Aud  Aurora ble tatt inn i revisjonen fra 1998. 31. juli Elin, Eline, Elina  Etter Helene, svensk helgen fra 1100-tallet = Elin av Skövde, som etter en pilegrimsreise ble myrdet på vei til kirken på grunn av falske anklager; jfr 21. mai. 1. august Peder og Petra  Etter minnedagen for apostelen Peters befrielse fra fengselet i Jerusalem, på primstaven kalt Per Vinkel, Peder Vindfell; jfr 29.juni.  2. august Karen, Karin, Karina   3. august Oline, Oliver og Olve  Oliver ble tatt inn i revisjonen fra 1998. Men Oline og Olve er valgt fordi denne dagen er kalt 'lille-olsok', vesle olsok, da biskop Grimkjel fant St. Olavs skrin 3. aug. 1031 med Olavs kropp like frisk 4. august Arnhild, Arna og Arne  Arnhild ble flyttet hit fra 1. juli i revisjonen fra 1998. 5. august Osvald og Oskar  Etter Oswald av Northumbria, biskop og konge i England. Han døde i år 642.     6. august Loke, Lilja, Luis  Gunnlaug var tidligere på denne datoen, men var i desember 2005 på 3. mars. Gunnleiv var tidligere på denne datoen ble fjernet i 2009 eller senere. Lilja ble tatt inn i kalenderen i 2022. Loke og Luis ble tatt inn i kalenderen i 2022. 7. august Didrik og Doris  8. august Evy, Yvonne og Yasmin  Yasmin og 10 andre arabiske/muslimske navn fikk egen navnedag fra 2017. 9. august Ronald og Ronny   10. august Lorents, Lars og Lasse   Etter diakonen Sankt Laurentius, som led martyrdøden i år 258 da han ble brent over en rist.  11. august Torvald, Tarald, Tara  Tara ble tatt inn i kalenderen i 2022. 12. august Klara, Camilla, Lara  Etter minnedagen for den hellige Klara av Assisi som grunnla klarissenes orden sammen med Frans av Assisi. Hun døde i 1253. Lara ble tatt inn i listen i desember 2025. 13. august Anny, Anine og Ann  Anine ble tatt inn i revisjonen fra 1998. 14. august Stella og Storm  Tidligere var Hallgjerd og Hallgeir sin dag. Hallgjerd ble fjernet i 2009 eller senere. Stella og Storm kom inn i kalenderen i 2014. 15. august Margot, Mary og Marielle  Marielle ble tatt inn i revisjonen fra 1998. Navnedagen er etter festdagen i Den katolske og den ortodokse kirke for jomfru Marias opptagelse i himmelen. På primstaven kalt marimesse førre 16. august Brage, Brynjulf og Brynhild  Brage ble tatt inn i kalenderen i 2009. 17. august Verner og Wenche   18. august Tormod, Torodd, Valdemar  Valdemar ble tatt inn i listen i desember 2025. 19. august Sigvald og Sigve   Etter minnedagen for Sebald, som var biskop i Trier og som døde ca. 770. Han er Nürnbergs skytshelgen. 20. august Bernhard og Bernt   Etter Bernhard av Clairvaux, som døde 20. august 1153. Han grunnla cistercienserordenen, var kirkelærer og veiledet korstogsfarerne. Han er skytshelgen for Gibraltar og Genova, for birøktere og mot dyresykdom.    21. august Ragnvald og Ragni   - etter minnedagen (som egentlig er 20.aug) for den hellige Ragnvald Orknøyjarl død 1158, dikter, korstog til Jerusalem sammen med Erling Skakke, begynte byggngen av den majestetiske St.Magnus-katedralen i Kirkwall, samtidig minnedag idag for Ragnvald Brusessøn jarl over Orknøyene, fostersønn av Hellig Olav, drept 1045 av onkelen, bygget Olavskirke 22. august Harriet og Harry   23. august Signe og Signy   24. august Belinda og Bertil   - etter primstavens Barsok, også kalt Bardonsvoka, Berdon, Baro bukkekniv, eller Bertel Brytestrå som er festdagen til minne om apostelen Bartolomeus 25. august Ludvig, Lovise og Louise  - etter minnedgaen for Ludvig den hellige død 1270, (Ludvig IX av Frankrike) som er skytshelgen for 38 forskjellige tilfeller, han bygde blant annet universitetene i Toulouse og Sorbonne  26. august Øyvind, Eivind og Even   27. august Roald og Rolf   28. august Artur, August, Angela  Etter Kirkefaderen Augustin av Hippo som kom fra Nord-Afrika, og som ble døpt av Ambrosius i Milano i 387. Han ble en av oldtidens store teologer, og døde i år 430.  29. august Johan, Jone og Jo   Dagen er fra gammelt av minnedag for døperen Johannes’ martyrdød.  30. august Benjamin og Ben   31. august Aria, Ariana, Ariel  Etter minnedagen for Bertha fra Artois i Frankrike, som stiftet klosteret i Blangy ca. år 720. Berta og Berte hadde navnedag denne datoen fram til desember 2025. Aria, Ariana og Ariel ble tatt inn i listen i desember 2025. 1. september Solveig og Solvor   2. september Lisa, Lise og Liss   3. september Alise, Alvhild og Vilde  Vilde ble tatt inn i revisjonen fra 1998. 4. september Ida, Idar, Iben   Etter den hellige Ida (Itha) av Herzfeldt, «de fattiges mor», som døde i 825. Hun er skytshelgen for gravide. Iben ble tatt inn i kalenderen i 2009. 5. september Brede, Brian og Njål  Njål ble flyttet hit fra 1. juni i revisjonen fra 1998. 6. september Siril og Siv  Siril ble tatt inn i revisjonen fra 1998. Sollaug hadde tidligere navnedag denne datoen, men ble tatt ut av listen i 2014. 7. september Regine og Rose   - etter de to helgener Regine,http://www.katolsk.no/biografier/historisk/regina, martyr i Gallia 251 + St.Rosalia siciliansk eneboer død 4? 7? sept 1160,.http://www.katolsk.no/biografier/historisk/rosalia  8. september Amalie, Alma og Allan  Amalie ble tatt inn i revisjonen fra 1998. 9. september Trygve, Tyra og Trym  Trym ble tatt inn i revisjonen fra 1998. 10. september Tord og Tor   11. september Dagny, Dag, Damian   12. september Jofrid og Jorid   13. september Stian og Stig   14. september Ingebjørg og Ingeborg   15. september Aslak, Eskil, Ailo   Etter Eskil (biskop) (ca. 1100 - 1182), som var erkebiskop i Lund i datidens Danmark (nå del av Sverige) fra 1137 til 1177. Han er kjent som en stor kirke- og klosterbygger; hans minnedag er egentlig 6. september. Han er oppkalt etter Eskil som ga navn til Eskilstuna. Ailo ble tatt inn i listen i desember 2025. 16. september Lillian, Lilly, Linnea  Linnea ble tatt inn i kalenderen i 2009. 17. september Hildegunn, Hjørdis   Etter minnedagen for Hildegard av Bingen, som var en tysk abbedisse som fikk syner, skrev sanger, og ga ut bøker med mange av sine visjoner. Hun døde i 1179. Hjørdis hadde tidligere navnedag 14. februar, men hadde i 2005 blitt flyttet til denne datoen. Hildebjørg hadde tidligere navnedag denne datoen, men ble fjernet i 2009 eller senere. 18. september Henriette og Henry   19. september Konstanse, Connie, Kornelia   Etter den hellige Constantia, som ble drept som martyr i år 67 under keiser Nero. Kornelia ble tatt inn i kalenderen i 2009. 20. september Tobias og Tage   Tobias etter den apokryfe Tobits bok, som sier at han varslet ødeleggelsen av Ninive i 612 f Kr.    21. september Trine, Trond, Tamara  Tamara ble tatt inn i listen i desember 2025. 22. september Kyrre og Kåre   23. september Snorre og Snefrid Etter Snorre Sturlason, som døde denne dagen i 1241.  24. september Jan og Jens   Etter minnedagen for Johannes døperens unnfangelse; både Jan og Jens er varianter av Johannes. 25. september Ingvar og Yngvar   26. september Einar, Endre, Elvira  Elvira ble tatt inn i listen i 2022. 27. september Dagmar og Dagrun  Etter Dagmar av Danmark, den bøhmiske prinsesse Dragomir som ble gift med Valdemar Sejer i Danmark og kaltes Dagmar av danskene. Hun døde i barsel i 1212.     28. september Lena, Lene, Elena  Elena ble tatt inn i kalenderen i 2009. 29. september Mikael, Mikal og Mikkel   Dagen er fra gammel av kjent som mikkelsmess, til feiring av erkeengelen Mikael, i Draumkvedet kalt «Sankt Såle-Mikkel», som veier sjelene. 30. september Helga, Helge og Hege   Navnene betyr hellig, navnedagen er derfor tatt etter kirkefader Hieronymus, som betyr 'hellig navn', han døde 420. 1. oktober Navnedag etter Sankt Remigius, biskop av Reims, han omvendte kong Klodvig I i 496, se Klosterkirken Saint-Remi. 2. oktober Live, Liv, Linus  Linus ble tatt inn i kalenderen i 2009. 3. oktober Evald, Evelyn, Emine   Etter Evald den lyse og Evald den mørke, skytshelgener for Westfalen. De levde på 600-tallet. 4. oktober Frans, Frank, Fanny   Dagen er Frans av Assisis dag. Han stiftet fransiskanerordenen, og døde i 1226. Han er skytshelgen for fattige og for dyr, derfor har 4. oktober også blitt utnevnt til «Dyrebeskyttelsens dag». Fanny ble tatt inn i kalenderen i 2009. 5. oktober Brynjar, Boye og Bo  Boye ble tatt inn i revisjonen fra 1998. 6. oktober Målfrid, Møyfrid, Mio  Mio ble tatt inn i kalenderen i 2022. 7. oktober Birgitte, Birgit og Berit   På primstaven er dagen markert som britemesse, som feires til minne om Birgitta av Vadstena, som grunnla Birgittinerordenen. Hun døde i 1373. Hun er Sveriges skytshelgen og en av Europas vernehelgener.  8. oktober Benedikte og Bente   9. oktober Leif, Liam, Dennis  Dennis ble tatt inn i kalenderen i 2009. Liam ble tatt inn i listen i 2014. Leidulf hadde tidligere navnedag denne datoen, men ble tatt ut av listen i 2014. 10. oktober Fridtjof, Frida og Frits  Frida ble tatt inn i revisjonen fra 1998. Fridtjof Nansen ble født denne dagen i 1861, og det er bakgrunn for navnedagen 11. oktober Kevin, Kennet og Kent  Kevin ble tatt inn i revisjonen fra 1998. 12. oktober Valter, Vibeke, Vilma  Vilma ble tatt inn i listen i 2022. 13. oktober Terje, Tarjei og Torgeir   14. oktober Kaia, Kai, Kaisa  Kaisa ble tatt inn i listen i desember 2025. 15. oktober Hedvig og Hedda   16. oktober Finn, Felix, Ferdinand  Flemming hadde navnedag denne datoen fram til desember 2025. Felix ble tatt inn i kalenderen i 2009. Ferdinand ble tatt inn i listen i desember 2025. 17. oktober Marta, Marte, Mathea  Mathea ble tatt inn i kalenderen i 2009. 18. oktober Kjersti, Kjerstin, Lukas  Lukas ble tatt inn i kalenderen i 2009. 19. oktober Tora, Tore   20. oktober Henrik, Heine og Henrikke  Etter Henrik den hellige, Finlands apostel, biskop i Uppsala, som døde i år 1156. Henrikke ble tatt inn i revisjonen fra 1998. Heine ble flyttet hit fra 4. juni. Hermann ble flyttet herfra til 29. januar. 21. oktober Bergljot, Birger, Birk  Birk ble tatt inn i kalenderen i 2009. 22. oktober Karianne, Karine og Kine  Karianne ble tatt inn i revisjonen fra 1998. 23. oktober Severin, Søren, Sean  Etter Severinus Boëtius, en kristen filosof som levde på 500-tallet e.Kr. I Danmark feires St.Søren-dagen på denne dagen.  24. oktober Eilif, Eivor, Emrik  Emrik ble tatt inn i kalenderen i 2022. 25. oktober Margrete, Merete og Märta   26. oktober Amandus og Amanda  Dagen er minnedag for både  Amandus av Worms, som var biskop på 600-tallet, og Amandus, den første biskopen i Strasbourg, som døde i år 355. I perioden 1989–1998 var det Borgar og Borgny. Borgar ble flyttet til 11. juni og Borgny til 2. desember. 27. oktober Sturla og Sture   28. oktober Simon, Simen, Simone   Etter apostelen Simon Seloten. På primstaven er dagen markert som simonsmesse. Simone ble tatt inn i listen i desember 2025. 29. oktober Norunn, Naomi, Nikoline  Noralf hadde tidligere navnedag denne datoen, men ble fjernet i 2009 eller senere. Naomi og Nikoline ble tatt inn i kalenderen i 2022. 30. oktober Aksel og Ove  Ove ble flyttet hit fra 15. april i revisjonen fra 1998. Ånund hadde tidligere navnedag denne datoen, men ble i 2014 tatt ut av listen. 31. oktober Edit og Edna   1. november Veslemøy og Vetle   2. november Tove og Tuva  Tuva ble tatt inn i revisjonen fra 1998, og Tone ble flyttet til 13. juni. 3. november Raymond og Roy   4. november Otto, Ottar, Otilie  Otilie ble tatt inn i listen i desember 2025. 5. november Egil, Egon, Eira  Eira ble tatt inn i listen i 2014. 6. november Leonard, Lennart, Leonora   Etter Leonard(us), en fransk eremitt som reddet dronningens liv og ble abbed, og som døde i 560. Leonora ble tatt inn i kalenderen i 2022. 7. november Ingebrigt og Ingelin   8. november Ingvild og Yngvild   9. november Tordis, Teodor, Theo  Etter Teodor, en romersk soldat som ble martyr i 306, og som er skytshelgen for soldater. Theo ble tatt inn i kalenderen i 2009. 10. november Gudbjørg og Gudveig 11. november Martin, Morten og Martine   Navnedag etter Martin av Tours, tiggernes og Frankrikes skytshelgen, som gjemte seg i gåseflokken for å slippe å bli biskop. Han døde i 397. Dagen kalles fra gammelt av mortensmesse eller Martinsdagen, og markeres med en gås på primstaven. Mortensmesse er helligdag i Frankrike og Belgia. 12. november Torkjell, Torkil og Tomine  Tomine ble tatt inn i listen i 2014. Navnedag etter Thorkild (Torkjell) som var biskop i Oslo og som døde 1248. 13. november Kirsten og Kirsti   14. november Fredrik, Fred og Freddy   15. november Oddfrid, Oddvar   16. november Edmund, Edgar, Emilian   Etter minnedagen for Edmund, skattemester og senere erkebiskop av Canterbury, som døde i 1288. 17. november Hugo, Hogne og Hauk  Hauk ble tatt inn i revisjonen fra 1998. 18. november Magne og Magny   19. november Elisabet og Lisbet   Navnedagen er etter den hellige Elisabeth av Ungarn, hennes dødsdag i 1231 var 17. november. Dagen markeres også den 19. november, som var dagen da hun ble begravet. Hun ble bare 24 år gammel, og ble saligkåret allerede to år etter sin død. 20. november Halvdan og Helle   21. november Mariann, Marianne, Max  Navnedag etter primstavens Marioffer, det vil si jomfru Marias fremstilling i tempelet. Max ble tatt inn i kalenderen i 2009. 22. november Cecilie, Silje og Sissel   Etter St. Cecilia (Cæcilia), som ble martyr i år 230 da hun ble halshugget tre ganger og så skoldet, og døde etter tre dager. Hun er (kirke-)musikkens skytshelgen.    23. november Klement, Klaus, Klaudia   Etter pave Klemens I som ble druknet i Svartehavet ved Krim ca. år 100. På primstaven er denne dagen markert som klementsmesse. Klaudia ble tatt inn i kalenderen i 2022. 24. november Gudrun og Guro   25. november Katarina, Katrine og Kari   Navnedag etter Katarina av Alexandria lagt på hjul og steile og halshogd 304, en av de fire hovedjomfruer, filosofers og læreres skytshelgen. På primstaven er denne dagen markert som karimesse (også kalt Kari med rokken, Kari Vaskar).   26. november Konrad og Kurt   Etter den hellige Konrad av Konstanz, en biskop som døde i 975. 27. november Torlaug, Torleif, Colin  Colin ble tatt inn i listen i desember 2025. 28. november Ruben og Rut   29. november Sofie, Sonja, Sofia  Sofia ble tatt inn i kalenderen i 2009. 30. november Andreas, Anders, Ana  Fra primstavens andreasmesse, for apostelen Andreas. Primtegn er et andreaskors. På engelsk: Andrew, skytshelgen for Skottland, og Russland.  1. desember Arnold, Arnljot og Arnt  Arnljot ble flyttet hit fra 1. juli i revisjonen fra 1998. Navnedagen er etter fransiskanermunken Arnold som dro ut i 1303 som misjonær til Kina. 2. desember Borghild, Borgny og Bård  Borgny ble flyttet hit fra 26. oktober i revisjonen fra 1998. 3. desember Sveinung og Svein   4. desember Barbara og Barbro   Navnedagen er etter den gamle barbromesse, minnedag for Barbara fra Nikomedia død ca. år 300, hun ble stengt inne i et tårn av faren og ble martyr, samme dag ble faren drept av lyn, hun er blitt skytshelgen for gruvefolk og artilleri, og mot feber. På de gamle primstaver er dagen avmerket med et tårn. 5. desember Stine og Ståle   6. desember Nikolai, Nils, Niklas   Navnedagen er etter den hellige biskop Nikolaus av Myra Sankt Nikolas, opphavet til Santa Claus og dagens norske julenisse. Niklas ble tatt inn i kalenderen i 2009. Nikola og Nikolaus hadde tidligere navnedag denne datoen, men var i 2025 ikke lenger i listen. 7. desember Hallfrid og Hallstein og Hallgeir  Hallgeir ble flyttet fra 14. august til 7. desember i 2014. 8. desember Marlene, Marion og Morgan  Marlene ble tatt inn i revisjonen fra 1998. Forøvrig er navnedagen etter den katolske festdagen for jomfru Marias ubesmittede unnfangelse, som er helligdag i mange katolske land   9. desember Anniken og Annette   Etter Anna, Jesu mor, Anna matris Mariae. På primstaven: Annadagen, Anna røytrauv.    10. desember Judit, James, Jardar  Navnedagen er etter festdagen for jødiske Judit, som er omtalt i Judits bok. Hun drepte den assyriske hærføreren og befridde jødene. Jardar hadde tidligere navnedag 14. februar, men hadde i 2025 blitt flyttet til denne datoen. Jytte hadde tidligere navnedag denne datoen, men ble fjernet i 2009 eller senere. James ble tatt inn i kalenderen i 2022. 11. desember Daniel, Dan, Daniela  Daniela ble tatt inn i listen i desember 2025. 12. desember Pia og Peggy   13. desember Lucia, Lydia, Luna   Luciadagen etter Lucia fra Syrakus på Sicilia, som ble brent på bålet i år 304, 18 år gammel. Luna ble tatt inn i kalenderen i 2022. 14. desember Steinar og Stein   15. desember Hilda og Hilde   Navnedagen er til minne om Hilde av Northumberland, som 13 år gammel ble kristen sammen med sin onkel, kong Edwin av Northumbria. Senere grunnla hun klosteret i Whitby, der hun levde til sin død ca. år 620. 16. desember Oddbjørg og Oddbjørn   17. desember Inga, Inge, Iman  Iman ble tatt inn i listen i desember 2025. 18. desember Kristoffer, Kate, Kristiane  Kristoffer etter St. Kristoffer, som har katolsk minnedag både 25. juli og 18. desember. Navnet fikk han fordi han ifølge legenden bar Kristus – i form av et lite barn – over en elv. Han er en av de fjorten nødhjelpere. 19. desember Iselin, Isak, Isa  Isa ble tatt inn i listen i desember 2025. 20. desember Abraham, Amund, Abel   Abraham etter den syriske munken Abraham, som ble biskop i Kratia Bithynia (nåværende Tyrkia). Abel ble tatt inn i listen i 2022. 21. desember Tomas og Tom og Tommy   Primstavens tomasmesse etter apostelen Tomas. 22. desember Ingemar og Ingar   23. desember Sigurd og Sjur  Primstavens sjursmesse eller tollesmesse, etter den islandske biskop Sankt Thorlákr Thorhallsson. 24. desember Adam og Eva   25. desember  Ingen navnedag – første juledag. 26. desember Stefan, Steffen, Steven  Navnedagen er etter den hellige Stefanus, kirkens første martyr. Steven ble tatt inn i kalenderen i 2022. 27. desember Narve, Natalie, Nadia  Nadia ble tatt inn i kalenderen i 2009. 28. desember Unni, Une og Unn  Une ble tatt inn i revisjonen fra 1998. 29. desember Vidar, Vemund, Vårin  Vårin ble tatt inn i listen i desember 2025. 30. desember David, Diana og Dina  Dina ble tatt inn i revisjonen fra 1998. 31. desember Sylfest, Sylvia og Sylvi  Navnedag etter pave Silvester I.(Sylvester) som innviet Peterskirken; dette er hans dødsdag i år 335, og i mange europeiske land kalles denne dag derfor ’Silvesteraften’, i Norge ’Sylfestkvelden’.

 Se også 
 Liste over norske kvinnenavn 
 Liste over norske mannsnavn
 Liste over norske etternavn

Referanser

Eksterne lenker
 Norske navn
 Kalender med navnedager

Kategori:Lister over navn
Navnedager